**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/15-01/08

URBROJ: 2158-60-45-15-02

Osijek, 19. lipnja 2015.

# SKRAĆENI ZAPISNIK

118. sjednice Vijeća Odjela (XII. sjednice Vijeća Odjela u akademskoj 2014./2015. godini) održane 19. lipnja 2015. u 10.00 sati u predavaonici broj 9 Odjela za matematiku, Trg Ljudevita Gaja 6, Osijek.

**Nazočni članovi (21):**

Prof. dr. sc. Dragan Jukić, prof. dr. sc. Ninoslav Truhar, izv. prof. dr. sc. Mirta Benšić, izv. prof. dr. sc. Krešimir Burazin, izv. prof. dr. sc. Zdenka Kolar-Begović, izv. prof. dr. sc. Domagoj Matijević, izv. prof. dr. sc. Kristian Sabo, doc. dr. sc. Snježana Majstorović, doc. dr. sc. Dragana Jankov Maširević, doc. dr. sc. Mirela Jukić Bokun, doc. dr. sc. Tomislav Marošević, doc. dr. sc. Mihaela Ribičić Penava, doc. dr. sc. Nenad Šuvak, doc. dr. sc. Zoran Tomljanović, predstavnik suradnika: dr. sc. Domagoj Ševerdija, predstavnik nastavnika: Josip Cvenić, predstavnici studenata: Dolores Begović, Toni Milas, Marijana Pravdić i Dino Škrobar i predstavnik ostalih zaposlenika: Goran Marković.

**Ispričani članovi (6)**

Prof. dr. sc. Rudolf Scitovski, prof. dr. sc. Šime Ungar, prof. dr. sc. Antoaneta Klobučar, doc. dr. sc. Darija Marković, doc. dr. sc. Ivan Matić i predstavnik suradnika: dr. sc. Ivan Soldo.

**Ostali nazočni (9):**

Dr. sc. Ivana Kuzmanović, dr. sc. Ivan Vazler, mr. sc. Petar Taler, Darija Brajković, Mateja Đumić, Jelena Jankov, Ivan Papić, Biljana Graša i Marija Sabo.

Pročelnica Odjela, izv. prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika 117. sjednice Vijeća Odjela od 24. travnja 2015. godine
2. Prijedlog Odluke o dodjeli nagrade i priznanja prof. dr. sc. Rudolfu Scitovskom za osnivanje i dugogodišnje uspješno uređivanje međunarodno priznatog znanstvenog časopisa Mathematical Communications
3. Pokretanje postupka izbora izv. prof. dr. sc. Mirte Benšić, izvanredne profesorice Odjela za matematiku, u znanstveno zvanje znanstvenog savjetnika iz znanstvenog područja Prirodnih znanosti, znanstvenog polja matematika

* Imenovanje Stručnog povjerenstva *(prof. dr. sc. Zoran Vondraček, PMF Sveučilište u Zagrebu-predsjednik, članovi: prof. dr. sc. Nikola Sarapa, PMF Sveučilište u Zagrebu i prof. dr. sc. Rudolf Scitovski, Odjel za matematiku Sveučilište u Osijeku)*

1. Izvješće Stručnog povjerenstva za davanje mišljenja o ispunjavanju uvjeta za izbor dr. sc. Danijela Grahovca, znanstvenog novaka Odjela za matematiku, u znanstveno zvanje znanstvenog suradnika u znanstvenom području Prirodnih znanosti, znanstvenom polju matematika
2. Izbor dr. sc. Slobodana Jelića, asistenta Odjela za matematiku, u suradničko zvanje (poslijedoktoranda) višeg asistenta i na suradničko radno mjesto (poslijedoktoranda) višeg asistenta iz znanstvenog područja Prirodnih znanosti, znanstvenog polja matematika na Odjelu za matematiku
3. Reizbor doc. dr. sc. Darije Marković u znanstveno-nastavno zvanje docenta i znanstveno-nastavno radno mjesto docenta iz znanstvenog područja Prirodnih znanosti, znanstvenog polja matematika na Odjelu za matematiku

* Prihvaćanje Izvješća o radu
* Donošenje Odluke o reizboru

1. Pokretanje postupka reizbora Josipa Cvenića, v. pred., višeg predavača Odjela za matematiku, u nastavno zvanje višeg predavača i radno mjesto višeg predavača iz znanstvenog područja Društvenih znanosti, znanstvenog polja kineziologija, znanstvene grane kineziološka edukacija na Odjelu za matematiku

* Imenovanje Stručnog povjerenstva *(mr. sc. Dražen Rastovski, v. pred. Fakultet za odgojne i obrazovne znanosti Sveučilište u Osijeku, predsjednik Povjerenstva i članovi: prof. dr. sc. Dragan Jukić, Odjel za matematiku Sveučilište u Osijeku i prof. dr. sc. Ninoslav Truhar, Odjel za matematiku Sveučilište u Osijeku)*

1. Potvrda izbora studentskih predstavnika za članove Vijeća Odjela *(Toni Milas, Dolores Begović, Dino Škrobar i Marijana Pravdić)*
2. Imenovanje koordinatora sudjelovanja Odjela za matematiku u Zajedničkom sveučilišnom poslijediplomskom doktorskom studiju Matematike koji zajednički izvode: Sveučilište u Zagrebu, Sveučilište Josipa Jurja Strossmayera u Osijeku, Sveučilište u Rijeci i Sveučilište u Splitu *(zamjenik pročelnika za znanstvenoistraživačku djelatnost)*
3. Izvješće Odjela za matematiku o funkcioniranju i učinkovitosti sustava upravljanja kvalitetom za akademsku 2014./2015. godinu
4. Razrješenje i imenovanje mentora Dariji Brajković, mag. math., asistentici Odjela za matematiku *(doc. dr. sc. Ivan Matić umjesto prof. dr. sc. Dragana Jukića)*
5. Razno

* Posebni termini diplomskog seminara *(izv. prof. dr. sc. Krešimir Burazin)*
* Nužna znanja studenata za uspješno polaganje ispita prve godine preddiplomskog i nastavničkog studija *(izv. prof. dr. sc. Krešimir Burazin)*

Dnevni red je jednoglasno usvojen.

**AD 1.**

*Usvajanje zapisnika 117. sjednice Vijeća Odjela od 24. travnja 2015.*

Zapisnik 117. sjednice Vijeća Odjela *jednoglasno* je usvojen u cijelosti. *(Prilog 1)*

**AD 2.**

*Prijedlog Odluke o dodjeli nagrade i priznanja prof. dr. sc. Rudolfu Scitovskom za osnivanje i dugogodišnje uspješno uređivanje međunarodno priznatog znanstvenog časopisa Mathematical Communications*

Vijeće Odjela za matematiku *jednoglasno* je prihvatilo prijedlog odluke o dodjeli nagrade i priznanja prof. dr. sc. Rudolfu Scitovskom za osnivanje i dugogodišnje uspješno uređivanje međunarodno priznatog znanstvenog časopisa Mathematical Communications koje mu dodjeljuju Odjel za matematiku Sveučilišta Josipa Jurja Strossmayera u Osijeku i Udruga matematičara Osijek. *(Prilog 2)*

**AD 3.**

*Pokretanje postupka izbora izv. prof. dr. sc. Mirte Benšić, izvanredne profesorice Odjela za matematiku, u znanstveno zvanje znanstvenog savjetnika iz znanstvenog područja Prirodnih znanosti, znanstvenog polja matematika*

Vijeće Odjela za matematiku *jednoglasno* je donijelo odluku o pokretanju dijela postupka izbora **izv. prof. dr. sc. Mirte Benšić,** izvanredne profesorice Odjela za matematiku Sveučilišta Josipa Jurja Strossmayera u Osijeku,u **znanstveno zvanje znanstvenog savjetnika u znanstvenom području prirodnih znanosti, znanstvenom polju Matematika** na Odjelu za matematiku u sastavu Sveučilišta Josipa Jurja Strossmayera u Osijeku. *(Prilog 3)*

* *Imenovanje Stručnog povjerenstva (prof. dr. sc. Zoran Vondraček, PMF Sveučilište u Zagrebu-predsjednik, članovi: prof. dr. sc. Nikola Sarapa, PMF Sveučilište u Zagrebu i prof. dr. sc. Rudolf Scitovski, Odjel za matematiku Sveučilište u Osijeku)*

Vijeće Odjela za matematiku *jednoglasno* je donijelo odluku o imenovanju Stručnog povjerenstva za davanje mišljenja o izboru **izv. prof. dr. sc. Mirte Benšić**, izvanredne profesorice Odjela za matematiku Sveučilišta Josipa Jurja Strossmayera u Osijeku, u znanstveno zvanje **znanstvenog savjetnika** u znanstvenom području prirodnih znanosti, znanstvenom polju Matematika, u sastavu:

1. **Prof. dr. sc. Zoran Vondraček**, redoviti profesor u trajnom zvanju Matematičkog odsjeka Prirodoslovno-matematičkog fakulteta Sveučilišta u Zagrebu, predsjednik
2. **Prof. dr. sc. Nikola Sarapa**,redoviti profesor u trajnom zvanju Matematičkog odsjeka Prirodoslovno-matematičkog fakulteta Sveučilišta u Zagrebu, član
3. **Prof. dr. sc. Rudolf Scitovski**, redoviti profesor u trajnom zvanju Odjela za matematiku i prorektor za znanost, tehnologije, projekte i međunarodnu suradnju Sveučilišta Josipa Jurja Strossmayera u Osijeku, član. *(Prilog 4)*

**AD 4.**

*Izvješće Stručnog povjerenstva za davanje mišljenja o ispunjavanju uvjeta za izbor dr. sc. Danijela Grahovca, znanstvenog novaka Odjela za matematiku, u znanstveno zvanje znanstvenog suradnika u znanstvenom području Prirodnih znanosti, znanstvenom polju matematika*

Na temelju pozitivnog Izvješća i prijedloga Stručnog povjerenstva za davanje mišljenja u postupku izbora dr. sc. Danijela Grahovca, poslijedoktoranda (znanstvenog novaka) Odjela za matematiku Sveučilišta Josipa Jurja Strossmayera u Osijeku, u znanstveno zvanje znanstvenog suradnika od 12. lipnja 2015. godine, Vijeće Odjela za matematiku *jednoglasno* je donijelo mišljenje da **dr. sc. Danijel Grahovac,** poslijedoktorand (znanstveni novak) Odjela za matematiku Sveučilišta Josipa Jurja Strossmayera u Osijeku, ispunjava uvjete za izbor u znanstveno zvanje **znanstvenog suradnika** u znanstvenom području prirodnih znanosti, znanstveno polje matematika te predlaže Matičnom odboru za područje prirodnih znanosti – polje matematike da donese odluku o izboru dr. sc. Danijela Grahovca u znanstveno zvanje znanstvenog suradnika. *(Prilog 5)*

**AD 5.**

*Izbor dr. sc. Slobodana Jelića, asistenta Odjela za matematiku, u suradničko zvanje (poslijedoktoranda) višeg asistenta i na suradničko radno mjesto (poslijedoktoranda) višeg asistenta iz znanstvenog područja Prirodnih znanosti, znanstvenog polja matematika na Odjelu za matematiku*

Vijeće Odjela za matematiku *jednoglasno* je donijelo Odluku o izboru **dr. sc. Slobodana Jelića** u **suradničko zvanje poslijedoktoranda (višeg asistenta)** i na **radno mjesto poslijedoktoranda (višeg asistenta)** iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku - Odjelu za matematiku *(Prilog 6).*

**AD 6.**

*Reizbor doc. dr. sc. Darije Marković u znanstveno-nastavno zvanje docenta i znanstveno-nastavno radno mjesto docenta iz znanstvenog područja Prirodnih znanosti, znanstvenog polja matematika na Odjelu za matematiku*

* *Prihvaćanje Izvješća o radu*

Vijeće Odjela za matematiku jednoglasno je donijelo Odluku o **prihvaćanju pozitivnogIzvješća Stručnog povjerenstva o radu doc. dr. sc. Darije Marković,** docentice Odjela za matematiku u postupku reizbora u **znanstveno-nastavno zvanje docentice** i **znanstveno-nastavno radno mjesto docentice** iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjelu za matematiku. *(Prilog 7)*

* *Donošenje Odluke o reizboru*

Vijeće Odjela za matematiku *jednoglasno* je donijelo Odluku kojom se **doc. dr. sc. Darija Marković,** docentica Odjela za matematiku u sastavu Sveučilišta Josipa Jurja Strossmayera u Osijeku **reizabire u znanstveno-nastavno zvanje docentice** i **znanstveno-nastavno radno mjesto docentice** iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjelu za matematiku. *(Prilog 8)*

**AD 7.**

*Pokretanje postupka reizbora Josipa Cvenića, v. pred., višeg predavača Odjela za matematiku, u nastavno zvanje višeg predavača i radno mjesto višeg predavača iz znanstvenog područja Društvenih znanosti, znanstvenog polja kineziologija, znanstvene grane kineziološka edukacija na Odjelu za matematiku*

Vijeće Odjela za matematiku *jednoglasno* je donijelo odluku o pokretanju postupka **reizbora Josipa Cvenića, v. pred.,** višeg predavača Odjela za matematikuu **nastavno zvanje višeg predavača** i **radno mjesto višeg predavača** iz znanstvenog područja Društvenih znanosti, znanstvenog polja kineziologija, znanstvene grane kineziološka edukacija na Sveučilištu Josipa Jurja Strossmayera u Osijeku-Odjelu za matematiku. *(Prilog 9)*

* *Imenovanje Stručnog povjerenstva (mr. sc. Dražen Rastovski, v. pred. Fakultet za odgojne i obrazovne znanosti Sveučilište u Osijeku, predsjednik Povjerenstva i članovi: prof. dr. sc. Dragan Jukić, Odjel za matematiku Sveučilište u Osijeku i prof. dr. sc. Ninoslav Truhar, Odjel za matematiku Sveučilište u Osijeku)*

Vijeće Odjela za matematiku *jednoglasno* je donijelo odluku o imenovanju Stručnog povjerenstva za provedbu postupka **reizbora Josipa Cvenića, v. pred.,** višeg predavača Odjela za matematiku,u **nastavno zvanje višeg predavača** i **radno mjesto višeg predavača** iz znanstvenog područja Društvenih znanosti, znanstvenog polja kineziologija, znanstvene grane kineziološka edukacija na Sveučilištu Josipa Jurja Strossmayera u Osijeku-Odjelu za matematiku u sastavu:

1. **Mr. sc. Dražen Rastovski, v. pred.,** viši predavač Fakulteta za odgojne i obrazovne znanosti Sveučilišta Josipa Jurja Strossmayera u Osijeku, predsjednik
2. **Prof. dr. sc. Dragan Jukić**,redoviti profesor u trajnom zvanju Odjela za matematiku Sveučilišta Josipa Jurja Strossmayera u Osijeku, član
3. **Prof. dr. sc. Ninoslav Truhar**,redoviti profesor u trajnom zvanju Odjela za matematiku Sveučilišta Josipa Jurja Strossmayera u Osijeku, član. *(Prilog 10)*

**AD 8.**

*Potvrda izbora studentskih predstavnika za članove Vijeća Odjela (Toni Milas, Dolores Begović, Dino Škrobar i Marijana Pravdić)*

Vijeće Odjela za matematiku *jednoglasno* je potvrdilo izbor slijedećih studentskih predstavnika za članove Vijeća Odjela:

1. **Toni Milas,** student III. godine preddiplomskog sveučilišnog studija Matematike
2. **Dolores Begović,** studentica I. godine godine preddiplomskog sveučilišnog studija Matematike
3. **Dino Škrobar**, student I. godine diplomskog sveučilišnog studija Matematike, smjer Financijska matematika i statistika
4. **Marijana Pravdić**, studentica IV. godine integriranog preddiplomskog i diplomskog sveučilišnog nastavničkog studija Matematike i informatike *(Prilog 11)*.

**AD 9.**

*Imenovanje koordinatora sudjelovanja Odjela za matematiku u Zajedničkom sveučilišnom poslijediplomskom doktorskom studiju Matematike koji zajednički izvode: Sveučilište u Zagrebu, Sveučilište Josipa Jurja Strossmayera u Osijeku, Sveučilište u Rijeci i Sveučilište u Splitu (zamjenik pročelnika za znanstvenoistraživačku djelatnost)*

Vijeće Odjela za matematiku jednoglasno je donijelo odluku o imenovanju **zamjenika pročelnika za znanstvenoistraživačku djelatnost Odjela za matematiku** za **koordinatora sudjelovanja Odjela za matematiku** u **Zajedničkom sveučilišnom poslijediplomskom doktorskom studiju Matematike** koji zajednički izvode: Sveučilište u Zagrebu, Sveučilište Josipa Jurja Strossmayera u Osijeku, Sveučilište u Rijeci i Sveučilište u Splitu. *(Prilog 12)*

**AD 10.**

*Izvješće Odjela za matematiku o funkcioniranju i učinkovitosti sustava upravljanja kvalitetom za akademsku 2014./2015. godinu*

Vijeće Odjela za matematiku *jednoglasno* je donijelo Odluku o prihvaćanju Izvješća o funkcioniranju i učinkovitosti sustava upravljanja kvalitetom za akademsku 2014./2015. godinu na Odjelu za matematiku u sastavu Sveučilišta Josipa Jurja Strossmayera u Osijeku. *(Prilog 13)*

**AD 11.**

*Razrješenje i imenovanje mentora Dariji Brajković, mag. math., asistentici Odjela za matematiku (doc. dr. sc. Ivan Matić umjesto prof. dr. sc. Dragana Jukića)*

Vijeće Odjela za matematiku *jednoglasno* je donijelo odluku **o razrješenju** **prof. dr. sc. Dragana Jukića** **dužnosti mentora** **Dariji Brajković,** mag. math.,asistentici Odjela za matematiku i **imenovanju doc. dr. sc. Ivana Matića mentorom Dariji Brajković,** mag. math.,asistentici Odjela za matematiku. *(Prilog 14)*

**AD 12.**

*Razno*

* *Posebni termini diplomskog seminara (izv. prof. dr. sc. Krešimir Burazin)*

Izv. prof. dr. sc. Krešimir Burazin, zamjenik pročelnika za nastavu i studente Odjela za matematiku izvjestio je članove Vijeća o zamolbi studenata završnih godina studija (pete godine integriranog preddiplomskog i diplomskog sveučilišnog studija Matematike i informatike i druge godine diplomskog sveučilišnog studija Matematike) za održavanjem dodatnih termina Diplomskog seminara. Također je naglasio preporuku da mentori i komentori budu prisutni na izlaganjima svojih diplomanada u dodatnom terminu Diplomskog seminara, kako bi procijenili spremnost kandidata za pristupanje diplomskom ispitu u prvom raspoloživom terminu.

Temeljem navedenog zahtjeva Vijeće Odjela za matematiku *jednoglasno* je donijelo odluku o održavanju izvanrednih dodatnih termina iz predmeta Diplomski seminar u akademskoj 2014./2015. godini koji će se održati nakon zavšetka nastave u ljetnom semestru akademske 2014./2015. godine, odnosno **u tjednu između 6. i 10. srpnja 2015. godine** te **tjednu između 7. i 11. rujna 2015. godine.** Broj termina i vrijeme održavanja odredit će sukladno potrebama voditelj Diplomskog seminara. *(Prilog 15)*

* *Nužna znanja studenata za uspješno polaganje ispita prve godine preddiplomskog i nastavničkog studija (izv. prof. dr. sc. Krešimir Burazin)*

Izv. prof. dr. sc. Krešimir Burazin, zamjenik pročelnika za nastavu i studente Odjela za matematiku izvjestio je članove Vijeća da su putem e-mailova primili popis tema za stručne kolegije iz prvog semestra prve godine preddiplomskog sveučilišnog studija Matematike i prve godine integriranog preddiplomskog i diplomskog sveučilišnog nastavničkog studija Matematike i informatike, koje student nužno mora savladati da bi uspješno položio ispit iz tog kolegija s naglaskom da su to nužna znanja, ali ne i dovoljna za polaganje navedenog kolegija. Također je preporučio da se popis tih tema objave na web stranicama kolegija. Zamolio je nastavnike koji predaju studentima prvih godina u drugom semestru da na sličan način sastave popis tema za kolegije na kojima su nositelji i da mu ih pošalju.

Izv. prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća Odjela u 11.25 sati.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
|  |  |
| Marija Sabo | Izv. prof. dr. sc. Mirta Benšić |